*Návrh*

## ZMLUVA O POSKYTNUTÍ SLUŽBY

uzatvorená podľa § 269 a nasl. Obchodného zákonníka zákona č. 513/1991 Zb. v znení neskorších predpisov na stavbu: **„O**dstránenie nezákonne umiestneného komunálneho odpadu**“**

# Zmluvné strany

1. **Objednávateľ:**

Názov: Obec Slavošovce

Sídlo: Slavošovce 113, 049 36 Slavošovce

V zastúpení: Ing. Štefan Bašták, starosta obce

IČO: 00 328 847

DIČ: 2020937182

Web: www.obecslavosovce.sk

e-mail: [starosta@slavosovce.sk](mailto:starosta@slavosovce.sk)

( ďalej len „Objednávateľ“ )

1. Poskytovateľ:

**Názov:**

Sídlo:

Zastúpený:

Bankové spojenie:

IBAN:

IČO:

DIČ:

Kontakt:

( ďalej len „Zhotoviteľ“ )

**Článok 1**

**Úvodné ustanovenia**

1.1 Zmluvné strany uzatvárajú túto zmluvu v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ZVO) na základe výsledku verejného obstarávania s názvom „**Odstránenie nezákonne umiestneného komunálneho odpadu“.**

1.2 Objednávateľ má záujem na odbornom a kvalitnom zabezpečení služieb spočívajúcich vo vykonaní predmetu zmluvy.

1.3 Poskytovateľ prehlasuje, že on ako aj ním zmluvne poverení zamestnanci sú odborne kvalifikovaní   
a spôsobilí k vykonávaniu týchto služieb podľa slovenských právnych predpisov a noriem a tieto služby objednávateľovi ponúka.

1.4 Realizácia projektu: **„***Centrálny zberný dvor v obci Slavošovce a sanácia skládky“* má byť spolufinancovaná z projektu a/alebo programu z fondov Európskej únie na základe zmluvy o poskytnutí nenávratného finančného príspevku (ďalej len „ZoNFP“). V súlade s uvedeným, zhotoviteľ poskytne súčinnosť zástupcom Európskej komisie, Európskeho dvoru audítorov, Najvyššiemu kontrolnému úradu Slovenskej republiky, Ministerstvu financií Slovenskej republiky, Ministerstvu vnútra Slovenskej republiky, Správe finančnej kontroly a ďalším oprávneným orgánom pri inšpekcii a audite realizácie Diela.

**Článok 2**

**Predmet zmluvy**

* 1. Predmetom tejto zmluvy je záväzok poskytovateľa, že v súlade so svojou súťažnou ponukou zo dňa: (doplní verejný obstarávateľ pred podpisom zmluvy) v rámci verejného obstarávania realizovaného postupom zadávania zákazky s nízkou hodnotou zabezpečí pre objednávateľa vykonanie kompletných služieb v rámci odstránenia nelegálnych skládok odpadu **v obci Slavošovce** (ďalej len „služby“)
  2. Odstránenie nelegálnych skládok odpadu v Slavošovce bude pozostávať z nasledujúcich činností:
* Zber  a nakladanie odpadu.
* Odvoz komunálneho odpadu na najbližšiu riadenú skládku odpadov.
* Uloženie komunálneho odpadu na riadenú skládku odpadov.
* Úprava miesta do pôvodného stavu – vyrovnanie terénu, kde sa momentálne nezákonne uložený odpad nachádza. Navezenie ornice a úprava terénu, obrobenie hrabaním a kontaminované miesto sa uvedie do pôvodného stavu.
  1. Objednávateľ sa zaväzuje služby vykonané v zmysle tejto zmluvy prevziať a zaplatiť dohodnutú cenu podľa skutočne dodanej služby a platobných podmienok dohodnutých v tejto zmluve. Ukončenie jednotlivých činností tak ako sú uvedené v predchádzajúcom bode tejto zmluvy bude potvrdené podpísaním čiastkového protokolu.

2.4 Objednávateľ sa zaväzuje poskytnúť poskytovateľovi potrebnú súčinnosť, najmä – zabezpečí prístup k nelegálnym skládkam.

* 1. Poskytovateľ potvrdzuje, že sa v plnom rozsahu zoznámil s rozsahom predmetu plnenia, že sú mu známe technické podmienky na realizáciu a že disponuje dostatočnými kapacitami, technickým vybavením a potrebnými odbornými znalosťami.
  2. Poskytovateľ odpad zlikviduje v súlade splatnou legislatívou SR. K odobratému odpadu je poskytovateľ povinný predložiť vážny list.
  3. Poskytovateľ sa zaväzuje, že služby v zmysle tejto zmluvy bude vykonávať v úplnom súlade s príslušnými všeobecne záväznými právnymi predpismi, najmä predpismi o ochrane životného prostredia (predovšetkým zákona č. 79/2015 Z.z. o odpadoch a o zmene a doplnení niektorých zákonov), predpismi o bezpečnosti a ochrane zdravia pri práci a predpismi o požiarnej ochrane.
  4. Poskytovateľ sa zaväzuje minimalizovať tvorbu medziskládok presúvaných materiálov a zabezpečiť pracovisko proti šíreniu prašnosti a hluku. Ďalej sa poskytovateľ zaväzuje zabezpečiť postup prác tak, aby nedošlo k poškodeniu existujúcich prístupových komunikácií pri výkone činností spojených s poskytovaním služby pričom po ukončení prác prevedie ich vyčistenie a uvedenie do pôvodného stavu.

**Článok 3**

**Dodacia lehota a miesto plnenia**

3.1 Táto zmluva sa uzatvára na dobu určitú v trvaní **1 kalendárneho mesiaca** odo dňa protokolárneho odovzdania nelegálnej skládky. Objednávateľ sa zaväzuje poskytnúť poskytovateľovi včas a v potrebnej kvalite potrebnú súčinnosť, najmä – zabezpečí prístup k nelegálnej skládke.

3.2 Miestom poskytnutia služieb KN-C 695 v k. ú. Slavošovce.

3.3 Služba sa považuje za vykonanú až dňom podpisu protokolárneho potvrdenia o poskytnutí služby objednávateľom (ďalej len „preberací protokol“). Preberací protokol ako doklad o poskytnutí služby bude obsahovať súpis všetkých poskytnutých služieb v požadovanej kvalite a v rozsahu dohodnutom v tejto zmluve. Nevyhnutným predpokladom podpisu preberacieho protokolu je poskytnutie služieb v požadovanej kvalite a v rozsahu dohodnutom v tejto zmluve, pričom ak poskytnuté služby budú vykazovať vady a/alebo nebudú poskytnuté v súlade s touto zmluvou, všetky nedostatky sa spíšu do záznamu o odstránení vád pričom sa určí lehota ich odstránenia. Po riadnom odstránení všetkých zistených vád sa táto skutočnosť uvedie do záznamu spoločne s uvedením dátumu ich odstránenia.

**Článok 4**

**Zmluvná cena, spôsob fakturácie a platobné podmienky**

4.1 Cena za poskytnutie služby je stanovená v súlade so zákonom č. 18/1996 Z. z. o cenách v znení neskorších predpisov dohodli na celkovej cene za riadne vykonané dielo v sume : ....... .. EUR bez DPH*(vyplní uchádzač)*

...................................... EUR (20% DPH) *(vyplní uchádzač*)

**............................................. EUR s DPH *(vyplní uchádzač)***

slovom: ................................................................ EUR s DPH *(vyplní uchádzač)*

* 1. Zmluvné strany sa dohodli na jednotkových cenách za služby poskytované v zmysle tejto zmluvy, uvedených v prílohe č. 1 tejto zmluvy, ktoré sú zhodné s cenami, ktoré predložil poskytovateľ v postavení uchádzača v rámci procesu verejného obstarávania identifikovaného v bode 1 tohto článku zmluvy. V uvedených jednotkových cenách sú zahrnuté všetky náklady poskytovateľa súvisiace s plnením predmetu tejto zmluvy. Objednávateľ neposkytuje zálohu ani preddavok na poskytnutie služby.
  2. Poskytovateľ je oprávnený účtovať objednávateľovi zmluvnú cenu a objednávateľ je povinný zaplatiť poskytovateľovi zmluvnú cenu po podpise preberacieho protokolu objednávateľom a po tom, ako budú riadne odstránené všetky v zázname o odstránení vád uplatnené vady. Kontrola dodaných služieb sa bude uskutočňovať za prítomnosti zástupcov obidvoch zmluvných strán. Tieto skutočnosti budú podkladom pre vystavenie faktúry na zmluvnú cenu a prílohami tejto faktúry budú:
* kópia preberacieho protokolu,
* záznam o odstránení vád,
* vážne lístky a doklad o uložení odpadu.
  1. Lehota splatnosti faktúr je 30 dní odo dňa jej doručenia objednávateľovi. Omeškanie objednávateľa s úhradou faktúr spôsobené meškaním úhrad zo strany riadiaceho orgánu nebude brané ako omeškanie platby so strany objednávateľa a zhotoviteľ si nebude uplatňovať úrok z omeškania
  2. Vo faktúrach vystavovaných na základe tejto zmluvy je zhotoviteľ povinný uvádzať názov banky, jej kód SWIFT/BIC, poštovú adresu sídla pobočky banky, kde bol zriadený bankový účet uvedený v záhlaví tejto zmluvy a číslo účtu uvedeného v záhlaví tejto zmluvy vo formáte IBAN.
  3. V prípade, že faktúra a jej prílohy nebude obsahovať všetky dohodnuté náležitosti, objednávateľ sumu ceny uvedenú na takejto faktúre neuhradí a vráti faktúru poskytovateľovi s uvedením všetkých nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry objednávateľovi.
  4. Poskytovateľ zašle objednávateľovi faktúru spolu v 3 (troch) vyhotoveniach.

**Článok 5**

**Záruka – zodpovednosť za vady**

* 1. Vadou sa rozumie odchýlka v kvalite, rozsahu a parametroch poskytnutej služby stanovených touto zmluvou a/alebo rozpor so všeobecne záväznými technickými normami a predpismi.
  2. Poskytovateľ zodpovedá za to, že poskytnuté služby budú vykonané v súlade s podmienkami tejto zmluvy podľa technických noriem a všeobecne záväzných právnych predpisov účinných na území Slovenskej republiky. Poskytovateľ zodpovedá za vady, ktoré majú poskytnuté služby v okamihu ich odovzdania objednávateľovi a za vady služieb, ktoré sa vyskytnú pri ich prevzatí.
  3. Objednávateľ je povinný vady poskytnutých služieb bez zbytočného odkladu oznámiť poskytovateľovi písomne na jeho adresu uvedenú v tejto zmluve. V oznámení o vadách (reklamácii) musí objednávateľ vady špecifikovať a uviesť, aký nárok z vád si uplatňuje. Poskytovateľ je povinný do troch pracovných dní odo dňa nahlásenia reklamácie podľa tohto bodu rozhodnúť o oprávnenosti resp. neoprávnenosti reklamácie a svoje rozhodnutie bezodkladne oznámiť objednávateľovi. Ak poskytovateľ ani po uplynutí troch pracovných dní odo dňa doručenia oznámenia o vadách neoznámi objednávateľovi svoje rozhodnutie o oprávnenosti resp. neoprávnenosti reklamácie, má sa za to, že reklamáciu objednávateľa poskytovateľ uznal za oprávnenú.
  4. Objednávateľ je oprávnený v prípade uplatnenia zodpovednosti za vady uplatniť tieto nároky:
  5. bezplatné odstránenie vád opravou, ak sú vady odstrániteľné,
  6. požadovať zľavu vo výške 20 % z ceny poskytnutých služieb, ak ide o vadu neodstrániteľnú, alebo odstrániteľnú s neprimeranými nákladmi,
  7. Poskytovateľ sa zaväzuje, že vybaví reklamáciu objednávateľa bez zbytočného odkladu po doručení oznámenia o vadách, najneskôr však do piatich pracovných dní od jeho obdržania. V opačnom prípade je objednávateľ oprávnený od zmluvy odstúpiť.
  8. V prípade, že poskytovateľ oznámené (reklamované) vady neodstráni v lehote podľa bodu 6 tohto článku napriek tomu, že ich oprávnenosť uznal je objednávateľ oprávnený dať ich odstrániť tretej osobe na náklady poskytovateľa.

**Článok 6**

**Ďalšie záväzky zhotoviteľa súvisiace s poskytnutím služby**

6.1 Počas celej doby poskytnutia služby je poskytovateľ povinný zamestnať podľa zákona č. 311/2001 Z. z. (Zákonník práce) minimálne jednu osobu spĺňajúce kumulatívne nasledovné predpoklady:

a) patrí k marginalizovanej rómskej komunite, a zároveň

b) je dlhodobo nezamestnaný v zmysle § 8 zákona č. 5/2004 Z. z. o službách zamestnanosti a o zmene a doplnení niektorých zákonov.

6.2 Pri hľadaní vhodných uchádzačov o zamestnanie spĺňajúcich kumulatívne predpoklady podľa písm. a) a b) tohto bodu poskytne objednávateľ zhotoviteľovi potrebnú súčinnosť spočívajúcu v predložení zoznamu osôb, ktoré tieto predpoklady spĺňajú. Splnenie predpokladov uchádzačmi o zamestnanie podľa písm. a) a b) tohto bodu sa preukáže čestným vyhlásením uchádzača o zamestnanie o tom, že patrí k marginalizovanej rómskej komunite a relevantným potvrdením príslušného Úradu práce, sociálnych vecí a rodiny o zaradení uchádzača do evidencie dlhodobo nezamestnaných. Ak zhotoviteľ nevyberie zo zoznamu osôb predloženého objednávateľom vhodného uchádzača o zamestnanie, je zhotoviteľ oprávnený zamestnať iné osoby spĺňajúce kumulatívne predpoklady podľa písm. a) a b) tohto bodu.

* 1. Poskytovateľ predloží objednávateľovi dokumenty preukazujúce splnenie bodu 6.2 (napr. pracovná zmluva, dohoda o vykonaní práce a podobne, vrátane čestných prehlásení uchádzačov o zamestnanie a potvrdenia z príslušného Úradu práce, sociálnych vecí a rodiny) najneskôr v deň predchádzajúci dňu odovzdania nelegálnej skládky. V prípade nesplnenia tejto povinnosti si bude objednávateľ uplatňovať u zhotoviteľa náhradu škody, ktorá takto vznikne minimálne v zmysle ZoNFP.
  2. Poskytovateľ vyhlasuje, že ku dňu uzavretia tejto zmluvy sú mu známi nasledovní subdodávatelia, ktorí sa budú podieľať na plnení predmetu zmluvy (okrem dodávateľov tovaru):

Obchodné meno:

Sídlo/miesto podnikania:

IČO:

Predmet subdodávky:

Percentuálny podiel z hodnoty plnenia:

Osoba oprávnená konať za subdodávateľa

Meno a priezvisko:

Pobyt:

Dátum narodenia:

* 1. Poskytovateľ sa zaväzuje oznámiť objednávateľovi akúkoľvek zmenu údajov ktoréhokoľvek zo subdodávateľov uvedených v bode 6.4 v rozsahu údajov uvedených v bode 6.4, a to 3 pracovné dni pred vykonaním takej zmeny.

**Článok 7**

**Zodpovednosť za škodu**

* 1. Poskytovateľ zodpovedá za škody, ktoré spôsobí objednávateľovi alebo tretím osobám v súvislosti s poskytnutím služby podľa tejto zmluvy.
  2. Ak vznikne objednávateľovi škoda na veciach, právach alebo iných majetkových hodnotách v dôsledku porušenia povinností uvedených v tejto zmluve zo strany poskytovateľa, je poskytovateľ za tieto škody zodpovedný a je povinný objednávateľovi uhradiť tieto vzniknuté škody. Formou úhrady vzniknutej škody je peňažná náhrada vzniknutej škody.
  3. Ak vznikne škoda spôsobená neoprávneným vstupom poskytovateľa na pozemky tretích osôb, alebo ich poškodením spôsobeným poskytovateľom pri poskytovaní služby alebo ak dôjde k poškodeniu majetku tretích osôb spôsobeného poskytovateľom v súvislosti s poskytovaním služby, zodpovednosť nesie poskytovateľ.
  4. Ak škodu spôsobila tretia osoba, ktorej poskytovateľ zveril plnenie svojej povinnosti, za škodu zodpovedá poskytovateľ.

**Článok 8**

**Zmluvné pokuty**

* 1. V prípade omeškania poskytovateľa s poskytnutím služby má objednávateľ právo uplatniť voči nemu zmluvnú pokutu vo výške 0,1% celkovej zmluvnej ceny za každý začatý deň omeškania, maximálne však do hodnoty 50 % z celkovej zmluvnej ceny.
  2. V prípade nedodržania termínu splatnosti faktúry má poskytovateľ právo na úrok z omeškania vo výške 0,05% z dlžnej sumy za každý začatý deň omeškania.
  3. Poskytovateľ sa zaväzuje, že svoje pohľadávky voči objednávateľovi nepostúpi (ani s nimi nebude inak obchodovať) tretej strane bez písomného súhlasu objednávateľa. V prípade porušenia tohto dojednania je poskytovateľ povinný uhradiť objednávateľovi zmluvnú pokutu vo výške 20 % z hodnoty pohľadávky, ktorú postúpil. Pre vylúčenie akýchkoľvek pochybností týmto nie je dotknutá neplatnosť takéhoto úkonu. Právo objednávateľa na náhradu škody tým nie je dotknuté.
  4. Ak bude poskytovateľ v omeškaní s odstránením vád uvedených v záznam o odstránení vád   
     v dohodnutom termíne, je povinný zaplatiť Objednávateľovi zmluvnú pokutu vo výške 100,- EUR za každú vadu a každý začatý deň omeškania až do ich odstránenia.
  5. Ak poskytovateľ poruší svoju povinnosť uvedenú v Článku 6 bod 6.1 a 6.3 zamestnať počas celej doby realizácie diela minimálne jednu osobu spĺňajúcu požadované predpoklady a následne to i dokladovať, objednávateľ je oprávnený účtovať zhotoviteľovi zmluvnú pokutu vo výške 50 EUR za osobu a za každý aj začatý deň omeškania so splnením tejto povinnosti.
  6. Týmito zmluvnými pokutami nie je dotknutý nárok strán na uplatnenie nároku na náhradu škody, ktorý ostáva v celom rozsahu zachovaný.

**Článok 9**

**Ukončenie zmluvy**

* 1. Túto zmluvu možno ukončiť vzájomnou písomnou dohodou zmluvných strán, výpoveďou podľa tejto zmluvy, alebo odstúpením ktorejkoľvek zmluvnej strany v súlade s touto zmluvou alebo v súlade so všeobecne záväzným právnym predpisom, najmä § 19 zákona o verejnom obstarávaní.
  2. Objednávateľ je oprávnený odstúpiť od tejto zmluvy okrem prípadov uvedených v § 344 a nasl. Obchodného zákonníka aj v nasledovných prípadoch:
  3. a poskytovateľ sa dostal do omeškania s poskytnutím služby o viac ako 30 dní,
  4. poskytovateľ nezačne, preruší alebo zastaví poskytovanie služby z iných dôvodov ako dôvodov na strane objednávateľa alebo z dôvodov skutočností, ktoré poskytovateľ nemohol predvídať v čase uzatvorenia zmluvy ani pri vynaložení náležitej odbornej starostlivosti, ktorú možno od neho požadovať,
  5. ak objednávateľ zistí, že poskytovateľovi bola právoplatným rozhodnutím orgánu aplikácie práva uložená sankcia alebo povinnosť z dôvodu, že si riadne a včas, vôbec alebo v podstatnom rozsahu nesplnil svoju povinnosť vyplatenia odmeny alebo odplaty zo zmluvy uzavretej s osobou, ktorá mu bola subdodávateľom.
  6. Objednávateľ je oprávnený okrem prípadov uvedených v bode 9.2 tohto článku odstúpiť od tejto zmluvy aj v prípade, ak poskytovateľ poruší ďalšie povinnosti, ktoré mu vyplývajú z ustanovení tejto zmluvy alebo z ustanovení príslušných právnych predpisov. Objednávateľ je v tomto prípade oprávnený odstúpiť od zmluvy už po druhom porušení ktorejkoľvek povinnosti zo strany poskytovateľa, pričom objednávateľ po prvom porušení povinnosti písomne upozorní poskytovateľa na porušenie zmluvných podmienok alebo ustanovení právnych predpisov s upozornením, že pri ďalšom porušení ktorejkoľvek povinnosti odstúpi od tejto zmluvy. Objednávateľ v upozornení uvedie lehotu na nápravu, ak sa vyžaduje.
  7. Objednávateľ môže jednostranne odstúpiť od zmluvy v prípade, kedy ešte nedošlo k plneniu zo zmluvy medzi objednávateľom a poskytovateľom a výsledky kontroly procesu verejného obstarávania riadiacim orgánom neumožňujú financovanie výdavkov vzniknutých z obstarávania služby alebo iných postupov.
  8. Poskytovateľ je oprávnený odstúpiť od tejto zmluvy, ak nastane skutočnosť uvedená v platnom a účinnom znení Obchodného zákonníka, s ktorou Obchodný zákonník spája právo poskytovateľa odstúpiť od tejto zmluvy. Poskytovateľ nie je oprávnený odstúpiť od tejto zmluvy z dôvodu omeškania objednávateľa s uhradením faktúry podľa Článku 4 tejto zmluvy skôr než po márnom uplynutí ôsmeho dňa odo dňa doručenia výzvy poskytovateľa objednávateľovi na zaplatenie dlžnej sumy podľa tejto vety.
  9. Odstúpením od zmluvy podľa tohto článku zanikajú všetky práva a povinnosti strán zo zmluvy s výnimkou nároku na náhradu škody vzniknutej porušením zmluvy, nárokov na dovtedy vzniknuté zmluvné resp. zákonné sankcie a úroky z omeškania, nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť predmetu zmluvy, ktorá bola do momentu odstúpenia zrealizovaná, ako aj s výnimkou povinností súvisiacich s odovzdaním a prevzatím časti predmetu zmluvy vykonanej do momentu odstúpenia, povinností poskytovateľa podľa bodu 9.8 tohto článku zmluvy, zmluvných ustanovení týkajúcich sa voľby práva alebo voľby Obchodného zákonníka, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj   
     po ukončení tejto zmluvy.
  10. Odstúpenie musí byť písomné a musí byť doručené druhej zmluvnej strane poštou ako doporučená zásielka s doručenkou, osobne, alebo kuriérom na adresu sídla druhej zmluvnej strany uvedenú v záhlaví tejto zmluvy, alebo na inú adresátom písomne oznámenú adresu na doručovanie, alebo na adresu sídla alebo miesta podnikania poskytovateľa zapísanú v evidencii zriadenej zákonom alebo na základe zákona. Účinky odstúpenia nastávajú momentom jeho doručenia druhej zmluvnej strane. Odstúpením od tejto zmluvy nie sú dotknuté nároky zmluvných strán na zmluvnú pokutu a náhradu škody.
  11. Po odstúpení od zmluvy je poskytovateľ povinný:
  12. počínať si tak, aby sa zabránilo škode bezprostredne hroziacej objednávateľovi nedokončením poskytnutia služby príp. minimalizovali straty a za tým účelom vykonať všetky potrebné opatrenia,
  13. odovzdať objednávateľovi všetky podklady potrebné na dokončenie poskytnutia služby, ako aj podklady, ktoré poskytovateľ získal v rozsahu objednávateľom poskytnutej súčinnosti,
  14. písomne informovať objednávateľa o všetkých skutočnostiach nevyhnutných pre dokončenie predmetu zmluvy.

**Článok 10**

**Záverečné ustanovenia**

10.1 Objednávateľ oboznámil poskytovateľa o skutočnosti, že časť diela je financovaná z prostriedkov EÚ poskytovaných objednávateľovi na základe zmluvy o nenávratný finančný príspevok (ďalej len Zmluvy o NFP), bude poskytovateľ povinný strpieť výkon kontroly/auditu/overovania súvisiacich s realizáciou predmetu plnenia kedykoľvek počas platnosti a účinnosti Zmluvy o NFP a to oprávnenými osobami v zmysle všeobecných zmluvných podmienok Zmluvy o NFP a poskytnúť týmto osobám všetku potrebnú súčinnosť. Za osoby oprávnené sa považujú:

a) poskytovateľ nenávratného finančného príspevku a ním poverené osoby;

b) najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby;

c) orgán auditu, jeho spolupracujúce orgány a nimi poverené osoby;

d) splnomocnení zástupcovia Európskej Komisie a Európskeho dvora audítorov;

e) osoby prizvané orgánmi podľa písm. a)-d) v súlade s príslušnými právnymi predpismi SR a EÚ.

10.2 Túto zmluvu možno meniť a dopĺňať výlučne na základe dohody zmluvných strán formou vzostupne číslovaných písomných dodatkov podpísaných oprávnenými zástupcami oboch zmluvných strán a uzavretých v súlade s platnými právnymi predpismi, a to najmä zákonom o verejnom obstarávaní.

10.3 V prípade rozporu v právach a povinnostiach zmluvných strán medzi touto zmluvou a Projektovou dokumentáciou má prednosť úprava práv a povinností zmluvných strán uvedená v tejto zmluve. Práva a povinnosti zmluvných strán, ktoré nie sú upravené v tejto zmluve, avšak sú upravené v dokumentácii k dielu podľa bodu 2.2 tejto zmluvy, sa spravujú dokumentáciou k dielu.

10.4 Všetky písomné protokoly a zápisnice vyhotovované a podpisované oboma zmluvnými stranami v súlade s touto zmluvou sa zmluvné strany zaväzujú vyhotovovať aspoň vo dvoch rovnopisoch tak, aby každá zo zmluvných strán obdržala rovnaký počet exemplárov.

10.5 Neoddeliteľnými prílohami tejto zmluvy sú:

príloha č. 1 – ocenený Výkaz výmer/Rozpočet;

Prílohy uvedené v tomto bode tvoria neoddeliteľnú súčasť tejto zmluvy, a to aj v prípade, ak k nej nie sú fyzicky pripojené.

10.6 Vzťahy neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi platnými v Slovenskej republike; rozhodným právom je právo Slovenskej republiky.

10.7 Na riešenie sporov z tejto zmluvy sú príslušné súdy Slovenskej republiky.

10.8 Táto zmluva je vypracovaná v šiestich rovnopisoch, z ktorých každý má platnosť originálu. poskytovateľ obdrží 2 rovnopisy a objednávateľ obdrží 4 rovnopisy.

10.9 Táto zmluva nadobúda *platnosť* dňom jej podpisu štatutárnymi zástupcami oboch Zmluvných strán a *účinnosť*, vzhľadom na zdroj financovania realizácie Diela, dňom nasledujúcim po dni kumulatívneho splnenia všetkých nasledovných podmienok:

1. táto Zmluva je v súlade s platnou legislatívou SR zverejnená,
2. došlo k právoplatnému schváleniu verejného obstarávania v rámci jeho kontroly vykonanej Riadiacim orgánom/Sprostredkovateľským orgánom**.**

10.10 Zmluvné strany vyhlasujú, že si túto zmluvu riadne prečítali, jej obsahu porozumeli, a na znak súhlasu ju slobodne, vážne a bez nátlaku podpísali.

V .................. dňa V ................ dňa

Za poskytovateľa Za objednávateľa